Also vorweg: höchschti Hochachtung vor allene Sportler, wo fair ihri Medaille erkämpft hen. Oder au keini. Un vor de Trainer un denne, wo sunsch noch dezue gholfe hen. Au vor de Grieche, wo doch alles gschafft hen bis zum Eröffnungstermin un die Olympische Spiele guet über d Rundi broocht. Obwohl dass d Zittunge bi uns ganz vorurteilsfrei hen schriebe mien, dass die des im Läbe nit hinkriege dääde mit dere Organisation. Gschäftlimacherei, Eitelkeite, Grooßmuulerei un Träne ghöre zue so nere Veraaschtaltung dezue wie Sieger un Verlierer. Des stört mi nit. Im Gegeteil: des isch jo grad s Gwürz in de Supp vun uns Glotzkaschte-Olympier! Aber selli Medaille-Zählerei, die isch mr uf de Geischt gange. Was hab ich devun, wenn i weiß, dass Trinidad, d Mongolei un Kolumbie numme ei Medaille vorzwiise hen, d USA aber hundertdrei! Solle jetze alli Iiwohner vun Trinidad vor Schmach in de Karibik versuffe, d Mongole in de Wüeschte Gobi verduurschte un d Kolumbianer sich vun de Andegipfel stürze? Un mir armi Ditschi mit unsere aachtevierzig Medaille blooß uf em sechste Platz, wo für uns doch de dritte reserviert isch gsin!